«Մենք չգիտենք, թե ինչի է ընդունակ ՄԽ ամերիկացի նոր համանախագահը, բայց մենք տեսել ենք, թե ինչի են ընդունակ ԱՄՆ պետդեպի ներկայացուցիչները, օրինակ, Ուկրաինայի պարագայում։ Լսել ենք, թե ինչ շեշտակի հայտարարություններ են նրանք արել: ԼՂ հակամարտությունը կարող է կարգավորվել միայն սենսացիայի հետևանքով: Այստեղ խոսքը կարող է լինել անգամ բացասական երանգներով սենսացիայի մասին: Բայց այս անգամ սենսացիա չեղավ: Եթե ՀՀ նախագահը չմասնակցեր այս հանդիպմանն, ասեր, որ Վիեննայում ձեռքբերված պայմանավորվածությունները չեն կատարվել, մենք չենք հանդիպելու, դա կլիներ սենսացիա: Հիմա, եթե Ադրբեջանի նախագահը հրաժարվի հաջորդ հանդիպումներից, ասի, որ դրանք ոչինչ չեն տալիս, ոչ մի արդյունք չունեն, ապա դա կլինի սենսացիա ու հակամարտության կարգավորմանը թափ կհաղորդվի»,- ասաց նա: